cyanic-selkie/wikianc huggingface dataset:
Kalium
Käyttö
Potaskaa eli kaliumkarbonaattia on käytetty lannoitteena ja saippuan ja lasin valmistuksessa. Nykyisin kaliummalmi menee lähes kokonaan lannoitteisiin.
Kaliumin tarve ja saanti ihmisillä
Ihmisen on nautittava kaliumia kuten lähes kaikkien muidenkin eliöiden. Kalium pitää yllä sähköistä jännitettä hermosolujen solukalvoilla, ja sitä tarvitaan lihasten rakentumiseen ja munuaisissa. Kaliumin runsas nauttiminen vahvistaa lisäksi luustoa. Meta-analyysi vuodelta 2011 yhdisti 1 640 mg:n lisäyksen kaliumin päiväsaannissa 21 % pienempään riskiin sairastua aivoverenkiertohäiriöön. Joillakin kaliumin on todettu vähentävän spastisuutta ja lihasten jäykkyyttä.
Empire (lehti)
Empire on kuukausittain ilmestyvä brittiläinen ja australialainen elokuva-alan aikakauslehti, jota on julkaissut Bauer Consumer Media vuodesta 1989. Empire on Ison-Britannian myydyin elokuva-aikakauslehti. Lehden päätoimittaja on tällä hetkellä Mark Dinning.
Kalium
Kaliumin tarve ja saanti ihmisillä
Esimerkiksi sydämen rytmihäiriöille altistavan hypokalemian eli veren liian matalan kaliumpitoisuuden välttämiseksi veriplasman kaliumpitoisuuden pitäisi olla vähintään 3,3 mmol/litrassa. Hypokalemia johtuu puutteista ravitsemuksessa yleensä vain silloin, kun potilas on vakavasti aliravittu. Hypokalemia altistaa myös lihasheikkoudelle. Kaliumin puute voi aiheuttaa lisäksi sydämen laajentumista ja väsymistä, jolloin sydämen supistuskyky heikkenee.
Liika kalium on haitallista, mutta sitä ei voi saada liikaa ravinnosta. Kalium on suurina määrinä myrkyllistä, esimerkiksi kaliumkloridi on suunnilleen yhtä myrkyllistä kuin natriumkloridi eli pöytäsuola. Suoraan suoneen injektoituna kaliumsuolat aiheuttavat sydänlihaksen pysähtymisen (kloridin LD50 on 100 mg/kg) (ks. Myrkkyruiske). Veren liiallista kaliumpitoisuutta kutsutaan hyperkalemiaksi.
Empire (lehti)
Katso myös Empire-palkinto.
Kalium
Kaliumin tarve ja saanti ihmisillä
Valtion ravitsemusneuvottelukunnan suositusten mukaan kaliumia tulisi saada 350 mg/vrk ravinnosta energiana saatua megajoulea kohti eli naisilla noin 3 100 mg/vrk ja miehillä 3 500 mg/vrk. Ravintoainevalmisteista tai täydennetyistä elintarvikkeista saatavaksi suurimmaksi hyväksyttäväksi päiväsaanniksi on määritelty aikuiselle 3 700 mg/vrk.
Suomalaisnaiset saavat kaliumia keskimäärin 3 400 mg/vrk ja miehet 4 200 mg/vrk eli suosituksiin verrattuna keskimääräinen suomalainen saa sitä riittävästi. Toisaalta yhdysvaltalainen Institute of Medicine suosittelee päiväsaanniksi 4 700 mg/vrk. Britannian julkinen terveydenhuolto suosittaa päiväsaanniksi 3 500 mg.
Kaliumia esiintyy runsaasti esimerkiksi perunassa, monissa pavuissa, seidissä, ruisleivässä, lohessa, lihassa ja kahvissa. Liian vähäinen natriumin saanti lisää kaliumin erittymistä virtsaan.
T-paita
thumb|T-paita muistuttaa T-kirjainta. Kuvassa [[Wikipedia-T-paita.]]
Skarbimierz
Skarbimierz (Gmina Skarbimierz; vuoteen 2002 asti Gmina Brzeg) on maalaiskunta Brzegin piirikunnassa Puolassa. Kunnan väkiluku oli vuoden 2019 lopussa 8 217. Sen hallintokeskus on Skarbimierz Osiedlen kylä. Vuoteen 2002 asti kunnan hallintoelimet sijaitsivat viereisessä Brzegin kaupungissa.
Kalliotuhkapensas
Kalliotuhkapensas (Cotoneaster scandinavicus) on tuhkapensaiden sukuun kuuluva kasvi. Se elää kallioilla ja kivikoissa. Se on jokseenkin harvinainen. Sitä tavataan Ahvenanmaalla, Varsinais-Suomessa, Uudellamaalla, Etelä-Karjalassa ja joskus Satakunnassa.
T-paita
T-paita tai t-paita on yleensä napiton, kaulukseton ja taskuton paita, jossa on yleensä lyhyet hihat ja pyöreä tai V-mallinen pääntie. T-paidan nimen alkuperä on epäselvä. Usein nimen ajatellaan juontuvan paidan T|T-kirjainta muistuttavasta muodosta, mutta myös toisenlaisia teorioita nimen synnystä on olemassa. On esitetty mm. että nimi juontaisi Yhdysvaltain armeijan käyttämästä nimityksestä ”training shirt”.
Kalliotuhkapensas
Kalliotuhkapensas kasvaa noin 30–120 senttimetriä korkeaksi. Sen lehdet ovat pyöreähkön soikeita ja ehytlaitaisia. Lehdet ovat päältä lähes kaljut, mutta alta taas vaaleankarvaiset. Kukat ovat valkoisia tai hieman punertavia. Kukat ovat lehtihangoissa yksittäin tai kolmittain. Kukkimisaika on toukokuusta kesäkuuhun. Hedelmä on kellanpunainen sekä myrkyllinen.
11780 Thunder Bay
11780 Thunder Bay on tähtitieteilijä Liisi Oterman vuonna 1942 löytämä asteroidi eli pikkuplaneetta. Se on nimetty Kanadassa sijaitsevan Thunder Bayn mukaan.
T-paita
T-paitoja käytettiin alun perin aluspaitoina, mutta nykyään niitä käytetään tavallisesti myös ylävartalon ainoana asusteena (lukuun ottamatta naisia, jotka yleensä käyttävät rintaliivejä paidan alla). T-paitoja on useita eri malleja sekä miehille että naisille ja eri ikäryhmille. T-paidat on usein koristeltu erilaisilla teksteillä tai kuvilla.
Monissa maissa esimerkiksi kansalaisliikkeet käyttävät T-paitoja yhteiskunnallisen vaikuttamisen keinona. Paitoihin kirjoitetaan iskulauseita, joiden toivotaan kiinnittävän vastaantulijoiden huomiota.
T-paitoja tuottaa tekstiiliteollisuus. Ne on tavallisesti valmistettu puuvillasta, polyesteristä tai näiden kahden sekoituksesta. Kustannusten säästämiseksi suuri osa T-paidoista valmistetaan nykyisin halvan työvoiman maissa, kuten Bangladeshissa.
Skarbimierz
Kunnan kylät ovat Bierzów, Brzezina, Kopanie, Kruszyna, Lipki, Łukowice Brzeskie, Małujowice, Pawłów, Pępice, Skarbimierz, Skarbimierz Osiedle, Zielęcice, Zwanowice sekä Żłobizna. Sen pinta-ala on 110 neliökilometriä. Skarbimierz rajautuu Lewin Brzeskin, Lubszan, Olszankan, Oławan, Wiązówin ja Popielówin kuntiin sekä Brzegin kaupunkiin. Kunnan pinta-alasta noin 76 prosenttia on maatalouskäytössä ja noin neljä prosenttia metsää.
Vuoden 2019 lopussa 49,8 prosenttia Skarbimierzin asukkaista oli naispuolisia ja 50,2 prosenttia miespuolisia. Alle 18-vuotiaat muodostivat kunnan väestöstä 19,6 prosenttia, työikäiset 64,2 prosenttia ja eläkeikäiset 16,2 prosenttia väestön keski-iän ollessa 38,8 vuotta.
Scapoli
Scapoli on kunta Keski-Italiassa, Molisen alueella, Isernian maakunnassa. Kunta sijaitsee Cassinosta nelisenkymmentä kilometriä koilliseen. Scapolissa on runsaat 600 asukasta.
Hyangak
Hyangak (, hanja 鄕樂, ’kylämusiikki’, ’kotimainen musiikki’) on yksi korealaisen hovimusiikin kolmesta muodosta. Toiset kaksi ovat aak ja dangak, joita on säilynyt vain muutamia kappaleita. Hyangak muodostaakin ylivoimaisen enemmistön nykyään esitettävästä hovimusiikista.
Hyangak on alkuperältään korealaista musiikkia, jota on esitetty lukuisissa eri konteksteissa. Siinä käytetään pentatonista asteikkoa, ja kappaleet luokitellaan niitä soittavan orkesterin koostumuksen mukaisesti viiteen eri kategoriaan. Myös jeongak-kamarimusiikki, jota esitettiin hovin sijaan yläluokan piirissä, on käytännössä samaa musiikkia kuin hyangak. Termi jeongak keksittiin 1900-luvun alussa Japanin miehityskaudella hoviseremonioiden lakkauttamisen jälkeen.
Pisin hyangak-kappale on noin 80 minuutin kestoinen Yeomillak, joka perustuu 1400-luvun ylistysrunoon. Toinen merkittävä kappale on erityisen arvostettu, 15 minuutin pituinen Sujecheon. Jongmyon pyhäkön kuninkaallisille esi-isille omistetuissa uhriseremonioissa kätyetty musiikki on pääosin hyangakia: tämä musiikki on nimitetty kansalliseksi kulttuuriaarteeksi, ja sitä esitetään Korean kuninkaallisen hovin tuhosta huolimatta edelleen alkuperäisessä kontekstissaan.
Anette Olzon
Anette Olzon (oik. Anette Ingegerd Blyckert, o.s. Olsson, s. 21. kesäkuuta 1971 Katrineholm, Ruotsi) on ruotsalainen laulaja, joka toimi suomalaisen Nightwish-yhtyeen laulusolistina keväästä 2007 syksyyn 2012. Olzon esiintyy kahdella Nightwishin studioalbumilla Dark Passion Play (2007) ja Imaginaerum (2012). Taiteilijanimessään hän käyttää tyttönimestään johdettua sukunimeä Olzon. Hän on julkaissut kaksi soololevyä.
Yhtyeeseen liittyminen
Anette Olzon valittiin Nightwishin laulajaksi joukosta vuonna 2007. Olzon kuuli Nightwishin musiikkia ensi kerran vasta pari kuukautta ennen Tarja Turusen erottamista. Ensimmäinen hänen omistamansa Nightwish-levy oli Highest Hopes, jonka pariin hänet ohjasi hänen Nightwish-fani siskontyttärensä. Turusen lähdettyä Nightwishista Olzonin ABBA-cover-yhtyeen ääniteknikko ehdotti Olzonille laulajan paikan hakemista. Olzon ei aluksi innostunut ajatuksesta mutta jonkin ajan päästä hän päätti yrittää. Hän lauloi Nightwishin ”Ever Dream” -kappaleen ja lähetti nauhan Nightwishin kuultavaksi. Tuomas Holopainen vastasi hänelle sähköpostilla, jossa hän kertoi pitäneensä Anetten versiosta ja äänestä.
Seuraavia laulunäytteitään varten Olzon sai Holopaiselta paluupostissa Once-albumin instrumentaaliversion. Olzon nauhoitti levyn taustojen päälle versiot kappaleista ”Nemo”, ”Higher than Hope” ja ”Wish I Had an Angel”. Hän teki lisäksi version ”Kuolema tekee taiteilijan” -kappaleesta.
Olzon lähetti yhtyeelle vielä yhtyeensä Alyson Avenuen live-DVD:n. Elokuussa Olzon sai Nightwishin managerilta Ewo Pohjolalta viestin, jossa hänet kutsuttiin Suomeen tapaamaan Nightwishin jäsenet ja koelaulamaan kappaleita studiolle. Suomessa Olzon lauloi muutamia vanhempia ja uudempia Nightwishin kappaleita. Olzonin seuraava Suomen vierailu koitti kuukauden päästä, kun Holopainen kutsui hänet juhlimaan saarelleen Kiteelle. Holopaisesta ja Olzonista otettiin koekuvia mahdollista tulevaa yhteistyötä silmällä pitäen. Palattuaan kotiin Olzon sai Holopaiselta viestin, jossa kerrottiin, että yhtye odottaa vuoteen 2007 asti ennen lopullisen solistivalinnan tekemistä. Tammikuussa Olzon sai kauan odottamansa puhelun, jossa Holopainen ilmoitti, että Anette Olzonista tuli uusi Nightwishin laulaja.
Dark Passion Play ja Imaginaerum
Valinta julkistettiin virallisesti yhtyeen verkkosivustolla 24. toukokuuta 2007. Ensimmäinen Nightwishin kappale, jolla Olzonin ääntä kuultiin, oli 25. toukokuuta 2007 internetin kautta ladattavana digisinglenä julkaistu ”Eva”. Yhtyeen jäsenet ottivat Olzonin hyvin vastaan, mutta tämä ei ollut varautunut Nightwishiin kohdistuviin julkisuuspaineisiin ja siihen, että Helsingborgin rauhallinen omakotitaloalue täyttyi hänestä kiinnostuneista suomalaisista toimittajista ja valokuvaajista. Dark Passion Play -albumin ilmestyttyä syksyllä 2007, Olzon joutui kriitikoiden ja yhtyeen fanien kritiikin kohteeksi. Musiikkikriitikot arvostelivat hänen ääntään ja pukeutumistaan. Yhtyeen fanit vertasivat häntä Turuseen ja huusivat konserteissa Tarjan nimeä. ”Bring Tarja back” -kyltit vaikuttivat laulajan itsetuntoon. Olzon sai faneilta aggressiivisia kirjeitä ja Etelä-Amerikassa jopa tappo­uhkauksen.
Vuoden 2008 kiertueella Nightwish joutui perumaan keikkoja Olzon sairastelujen takia, laulaja oli flunssakierteessä ja hänellä oli ääniongelmia. Loppuvuodesta hän poistui lavalta kesken konsertin ja Nightwish joutui keskeyttämään konsertin. Tapahtuma rikkoi Olzonin ja yhtyeen muiden jäsenten luottamusta toisiinsa.
Olzon koki olevansa taloudellisesti eriarvoisessa asemassa muihin yhtyeen jäseniin verrattuna ja raha-asiat alkoivat vaikeuttaa välejä. Yhtyeen muut jäsenet hoitivat liikeasiat Scene Nation Oy:n kautta. Olzon perusti oman yrityksen, Momma Anka AB:n, jota kautta hänen konserttipalkkiot ja rojaltit käsiteltiin. Olzonin yritys teki vuonna 2010 tappiota 72 800 euroa. Olzonin toinen lapsi syntyi heinäkuussa vuonna 2010 ja Olzon palasi äitiys­lomalta nauhoittamaan Imaginaerum-albumia. Albumi julkaistiin vuonna 2012.
The Dark Element
Olzon on kertonut, että Nightwishin jälkeen uudestaan pinnalle ponnistaminen oli vaikeaa, ja lisäksi sairaanhoitajan opinnot veivät aikaa laulamiselta. Sooloalbumin jälkeen hän ei tehnyt musiikkia ennen kuin aloitti yhteistyön Sonata Arcticassa aiemmin toimineen kitaristi Jani Liimataisen kanssa. Olzonin ja Liimataisen The Dark Element -projektin esikoisalbumi ilmestyi marraskuussa 2017. Kokoonpanon toinen albumi Songs the Night Sings julkaistaan loppuvuodesta 2019 Frontiers-levymerkin kautta
Sooloura ja yhteistyö muiden artistien kanssa
Olzon vierailee Nightwishin kitaristin Emppu Vuorisen toisen yhtyeen Brother Firetriben albumilla Heart Full of Fire (2008). Hän on myös laulanut duettona Lauri Ylösen kanssa kappaleen "October & April", joka julkaistiin singlenä sekä The Rasmuksen Best of 2001–2009 -kokoelma-albumilla. Vuonna 2012 hän lauloi Alyson Avenuen kanssa kappaleet "Liar", "Into the Fire", "Always Keep on Loving You" ja "Fallen" sekä Sapphire Eyesin kappaleet "This Love This Time" ja "Lay Down in my Arms". Vuonna 2016 hän lauloi Black Mount Risen kappaleen "Apart and Astray".
Olzon laulaa Swallow The Sunin singlellä kappaleen "Cathedral Walls" (2012), kappale on julkaistu myös levyllä Emerald Forest and the Blackbird.
Olzonin sooloalbumi Shine julkaistiin 28. helmikuuta 2014.
Yksityiselämä
Olzon syntyi musikaaliseen perheeseen ja opiskeli Göteborgin Balettakademienissa, Kööpenhaminan konservatoriossa ja Malmön Musikhögskolanissa. Nuoruudessaan hän myös soitti äitinsä pakottamana oboeta kahdeksan vuoden ajan. 17-vuotiaana Olzon liittyi Take Cover -nimiseen cover-yhtyeeseen ja 21-vuotiaana lauloi Gränsland-musikaalin pääroolissa Helsingborgissa. Sittemmin hän on laulanut muun muassa Alyson Avenue -yhtyeessä, joka on julkaissut kaksi albumia: Presence of Mind (2000) ja Omega (2004). Olzon asuu Helsingborgissa. Olzon erosi Fredrik-miehestään keväällä 2008. Hänellä on kolme poikaa: heinäkuussa 2001 syntynyt Seth sekä vuosina 2010 ja 2013 syntyneet pojat. Kahden nuorimman pojan isä on laulajan nykyinen avomies Johan Husgafvel.
Olzonin syksyksi 2010 suunnittelema soololevy lykkääntyi raskauden takia.
Olzon on ammatiltaan sairaanhoitaja.
Soolotuotanto
Albumit
EP:t
Singlet:
Nightwish
Studioalbumit:
Soundtrackit:
Singlet:
EPs, Live Albumit & MCD:t:
Alyson Avenue
Studioalbumit:
Singlet:
Kokoelmat:
The Dark Element
Singlet:
Allen/Olzon
Singlet:
Richard Buchanan
Richard Buchanan (3. toukokuuta 1912 – 22. tammikuuta 2003) oli brittiläinen työväenpuolueen poliitikko. Hän istui vuosina 1964–1979 parlamentin jäsenenä Glasgow Springburnin vaalipiiristä.
Belebei
Belebei on kaupunki Baškortostanissa Venäjällä, 180 kilometriä pääkaupungista Ufasta lounaaseen. Paikallishallinnollisesti kaupunki toimii Belebein piirin keskuksena. Vuoden 2010 väestönlaskennassa kaupungin asukasluku oli 60 188 ja koko piirin 101 896. Nykyisin kaupunki on lähinnä öljy- ja kaasuteollisuuskeskus.
Topfield Application Program
Topfield Application Program (TAP) on joihinkin Topfield-digitelevisiovirittimiin soveltuva avoin rajapinta. Rajapinnan avulla voidaan tehdä TAPeja (Topfield Application Program) käyttäen C- tai C++-ohjelmointikieliä. TAPeja voidaan asentaa moniin, muttei kaikkiin, Topfieldin kahden virittimen PVR-malleihin.
Belebei
Historia
Belebei on perustettu 1715 ja kaupunki siitä tuli 1781.
Topfield Application Program
TAP voi esimerkiksi olla peli, parempi ohjelmaopas tai ohjelma, joka parantaa laitteen toimintoja muilla tavoin.
Humoraalioppi
thumb|140px|right|[[Hippokrates oli yksi varhaisista humoraaliopin kannattajista.]]
Humoraalioppi on antiikin Kreikassa 400-luvulla eaa. kehittynyt käsitys, joka hallitsi parannustaitoa ja lääketiedettä yli kahden vuosituhannen ajan, osittain aina 1800-luvulle saakka. Uskomuslääkinnässä on yhä humoraaliopille perustuvia hoitomenetelmiä.
Humoraalioppi pyrki selittämään sairaudet ensisijaisesti luonnollisista syistä johtuviksi. Se perustui elimistön neljän ajatellun perusnesteen eli veren, keltaisen sapen, mustan sapen ja liman määrien välillä vallitseviin suhteisiin. Jos perusnesteiden suhteet olivat oikeat, vallitsi eukrasia ja siitä seurannut terveys; jos taas suhteet olivat häiriintyneet, vallitsi dyskrasia ja siitä aiheutunut sairaus. Perusnesteet vastasivat Galenoksen neljää temperamenttia, jotka olivat sangviininen, koleerinen, melankolinen ja flegmaattinen.
Tärkeimpiä humoraaliopin mukaisia hoitomuotoja olivat niin vanhalla ajalla kuin keskiajalla suoneniskentä ja kuppaus. Keskiajalla suoneniskentä oli jopa hallitseva lääketieteen hoitokeino erilaisten yrttipohjaisten lääkkeiden ohella. Sekä suoneniskennän, kuppauksen että useimpien lääkkeiden tarkoituksena oli palauttaa elimistön perusnesteiden tasapaino. Joissain vakavissa sairauksissa suoneniskentää ja kuppausta käytettiin liikaa, jolloin uhri menehtyi verenhukkaan.
Stephen Weiss
Stephen Weiss (s. 3. huhtikuuta 1983 Toronto, Ontario) on kanadalainen jääkiekkoilija. Hän on Florida Panthersin ensimmäisen kierroksen varaus vuodelta 2001 ja pelasi ensimmäiset NHL-ottelunsa kaudella 2001–2002. Hän toimi kaudella 2007–2008 ja uudelleen kaudesta 2009–2010 Panthersin varakapteenina.
Weiss pelasi Panthersissa 11 kautta ja on seuran historian eniten otteluita pelannut ja toiseksi eniten pisteitä tehnyt pelaaja. Heinäkuussa 2013 hän siirtyi vapaana pelaajana viisivuotisella sopimuksella Detroit Red Wingsiin.
Weiss on tehnyt 654 ottelussa 145 maalia, 249 syöttöä ja 394 tehopistettä (tilanne 6.7.2013). Pisteissä mitattuna hänen paras kautensa on ollut kausi 2008–2009, jolloin hän teki 14 maalia ja 47 syöttöä, eli kaikkiaan 61 tehopistettä. Eniten maaleja hän on tehnyt kautena 2009–2010, jolloin hän teki 28 maalia.
Nurmesjärvi (Rautavaara)
Nurmesjärvi on Pohjois-Savossa Kuopiossa ja Rautavaaralla sijaitseva järvi.
Maantietoa
Järvessä on kartan mukaan 22 saarta. Suurin saari on Varissaari, joka on 730 metriä pitkä ja 530 metriä leveä. Sen kartasta mitattu pinta-ala on yli 18 hehtaaria. Toiseksi suurin saari Hukkasaari on 400 metriä pitkä ja 300 metriä leveä, ja sen pinta-ala on yli 8 hehtaaria. Kolmanneksi suurin saari Lehtosaari on kartassa pinta-alaltaan yli 4 hehtaaria suuri. Muita kartoihin nimettyjä saaria ovat Iso-Junki, Pieni-Junki, Pieni Hukkasaari, Orisaari, Jänissaari, Rutnikka, Huutosaari, Onkisaari, Härkäsaari, Honkasaari, Ranttinen ja Kangasluodot.
Järvi on luodattu ja siitä on julkaistu syvyyskartat. Sen tilavuus on 28 miljoonaa kuutiometriä eli 0,028 kuutiokilometriä. Järven keskisyvyys on 3,4 metriä ja suurin syvyys on 18 metriä. Syvin kohta sijaitsee järven eteläpään luusuan edustalla. Muita syvänteitä löytyy Lehtosaaren itäpuolella, jossa on 18 metriä syvää, pohjoispään järvenselällä, jossa on 16 metriä syvää, sekä vielä Varissaaren ja Könninniemen länsipuolella, missä on 13 metriä syvää. Kangaslahdella on matalaa, samoin on järven pohjoispäässä ja kaakkoispäässä Hukkasaaren takana.
Järven rantaviivan pituus on 44 kilometriä. Järven rannat ovat pääasiassa metsämaata, jonka yhtenäisyyttä ympäristön peltopalstat rikkovat. Peltomaata ylettyy myös rantaan asti. Rantojen asutus on harvaa haja-asutusta, joiden väliin on rakennettu yli 30 vapaa-ajan asuntoa. Järven rannoille ulottuvat vain Kangaslahden ja Kantoniemen kulmakunnat. Niille tulee tiet länsirantaa seuraavalta yhdystieltä 5780, josta haarautuu pohjoispuolelle järveä yhdystie 16437 ja eteläpuolelle yhdystie 16439. Itärantoja seuraa lyhyesti yhdystie 16449. Kuopion ja Rautavaaran välinen kuntaraja erottaa järven eteläosasta vajaa puolet Kuopioon.
Vesistösuhteet
Järvi sijaitsee Vuoksen vesistössä (vesistöaluetunnus 04) Nilsiän reitin valuma-alueen (04.6) Syvärin alueella (04.63), jonka Nurmesjoen valuma-alueeseen (04.639) järvi kuuluu. Järven vedenpinnan korkeus on 110,1 metriä mpy.
Järven laskujoki Kuistinkoski on vain 200 metriä pitkä, kun se laskee Ruunalampeen (10 ha), ja se jatkaa siitä Matalalampeen (4 ha) ja vielä Ala-Nurmekseen (192 ha). Sen jälkeen noin kaksi kilometriä pitkä Pölläkän läpi virtaava joki laskee Mustaan (32 ha), Alalampeen (5 ha) ja lopuksi Syväriin (8 074 ha).
Jevgeni Nesterenko
Jevgeni Jevgenjevitš Nesterenko (8. tammikuuta 1938 Moskova – 20. maaliskuuta 2021 Wien) oli venäläinen oopperalaulaja, äänialaltaan basso (bassobaritoni). Nesterenko vieraili monissa kansainvälissä musiikkikeskuksissa. Varsinkin oopperalaulajana hän on äänialansa tunnetuimpia. Uran huippukohta oli 1970-luvun lopulla ja 1980-luvulla, mutta hän jatkoi esiintymistä ja toimi kilpailutuomarina usein myös Suomessa.
Nesterenko on alkuperäiseltä koulutukseltaan arkkitehti. Hän aloitti musiikkiopinnot 12-vuotiaana. Joutuessaan valitsemaan arkkitehtuurin ja musiikin välillä hän meni Pietarin konservatorioon. Ura sai loistavan alun, kun hän voitti neljännen Moskovan kansainvälisen Tšaikovski-kilpailun (1970) ja pääsi esiintymään Bolšoi-teatteriin.
Nesterenko opetti laulua Moskovan konservatoriossa ja Wienin musiikkikorkeakoulussa.
Matt Selman
Matt Selman on yhdysvaltalainen televisiokäsikirjoittaja, joka on kirjoittanut Seinfeldiä ja Simpsoneita. Hän on kuulunut Simpsonien käsikirjoittajiin sarjan 9. tuotantokaudelta alkaen, vuodesta 1997, ja on toistaiseksi käsikirjoittanut sarjaan 27 jaksoa. Hän oli myös yksi The Simpsons Movie -elokuvan yhdestätoista käsikirjoittajasta. Alkaen 23. tuotantokaudelta eli vuodesta 2011 Selman on ollut jokaisella kaudella muutamassa jaksossa toisena vastaavana tuottajana (showrunner) Al Jeanin rinnalla.
Much Ado About Nothing
Much Ado About Nothing on William Shakespearen samannimiseen näytelmään perustuva elokuva. Elokuvan ohjasi ja tuotti Joss Whedon. Elokuvan päärooleissa esiintyvät Amy Acker ja Alexis Denisof. Sivurooleja esittävät muiden muassa Nathan Fillion, Clark Gregg, Fran Kranz ja Reed Diamond.
Elokuva ilmestyi vuonna 2012.
Tuotanto
Elokuva kuvattiin 12 päivässä Santa Monicassa mustavalkoiselle filmille. Joss Whedon ja Kay Cole perustivat tuotantoyhtiön Bellwether Pictures, joka tuotti elokuvan.
Projektista vihjasi ensimmäisenä fanejaan huijaavanakin tunnettu Nathan Fillion, kun hän linkitti Twitteriinsä elokuvan kotisivun. Monet fanit uskoivat tämän olevan jälleen yksi pila, kunnes myös Fran Kranz ilmoitti niin ikään Twitterissä elokuvan olevan tulossa.
Rooleissa
Whedon palkkasi elokuvaan hänen muissakin projekteissa näytelleitä henkilöitä, kuten Amy Ackerin, Alexis Denisofin, Nathan Fillionin, Fran Kranzin ja Tom Lenkin.
Bajan-Ölgii
Bajan-Ölgii on yksi Mongolian 21 provinssista. Se sijaitsee aivan Mongolian länsiosassa ja rajautuu sekä Venäjään että Kiinaan. Provinssin pinta-ala on 45 700 neliökilometriä ja väkiluku 85 232 (vuonna 2010). Provinssin pääkaupunki on Ölgii.
Toisin kuin suuressa osassa maata, Bajan-Ölgiin provinssissa väestön enemmistö on kazakkeja, minkä vuoksi alueen kieli, uskonto ja tavat poikkeavat maan muista osista. Mongolian korkein vuori Hüyten Uul (4374 m) sijaitsee tässä provinssissa.
Aluejako
Provinssi jakaantuu 14 pienempään osaan, sumiin. Ne ovat:
Dangak
Dangak (, hanja 唐樂) on yksi korealaisen hovimusiikin kolmesta lajityypistä. Muut kaksi ovat aak ja hyangak. Kuten aakia, dangakia on säilynyt nykypäivään vain kaksi kappaletta.
Dangak merkitsee kirjaimellisesti Tang-dynastian musiikkia ja sillä on kiinalainen alkuperä, vaikka se onkin korealaistunut. Se saapui maahan yhdistyneen Sillan aikana ensimmäisen vuosituhannen loppupuolella, kun Kiina lahjoitti Korealle soittimia kungfutselaisia rituaaleja varten. Sitä esitettiin hovin erilaisissa tapahtumissa. Dangakissa käytetään pentatonista asteikkoa ja se säestää dangak jeongjae -tanssiesitystä.
Toinen säilyneistä dangak-kappaleista on Nakyangchun eli ”kevät Luoyangissa”, josta yhdysvaltalainen säveltäjä Lou Harrison on tehnyt oman sovituksensa vuonna 1961.
FC Rio Grande
FC Rio Grande on rovaniemeläinen jalkapalloseura. Joukkue perustettiin vuonna 1992 Rockravintola Rio Granden asiakkaiden ja henkilökunnan virkistystoimintaa varten. Alun perin joukkue pelasi vain puulaakipelejä kesäisin ja halliturnauksia talvisin. Vuonna 1998 joukkue lähti pelaamaan divisioonatason pelejä Pohjois-Suomen Neloseen. Joukkue nousi myöhemmin Kolmoseen ja käväisi myös yhden kauden Kakkosessa. Kaudesta 2005 kauteen 2007 FC Rio Grande pelasi Pohjois-Suomen Kolmosessa.
Fuusio
Helmikuussa 2008 FC Rio Granden ilmoitettiin sulautuneen Rovaniemen Palloseuran uuteen reservijoukkueeseen. Joukkueen nimeksi vaihdettiin RoPS Farmi, ja sen miehistö koostuu FC Rio Granden runkopelaajista ja RoPS:n A-junioreista. FC Rio Grandea ei kuitenkaan kokonaan haudattu seurakartalta, vaan joukkue jatkoi toimintaansa Futsalin II-divisioonassa sekä Rockfutis SM-turnauksessa.
OOO
OOO voi tarkoittaa:
Bendigo
Bendigo on kaupunki Australiassa, Victorian osavaltiossa. Kaupungissa oli 92 384 asukasta vuoden 2016 väestönlaskennassa, ja se sijaitsee noin 150 kilometriä Melbournesta luoteeseen. Kaupungin nimi oli Sandhurst vuoteen 1891 asti, jolloin se sai nykyisen nimensä. Nykyään kaupungissa on kevyttä teollisuutta, kuten raudan ja vaatteiden tuotantoa. Turismi on myös tärkeä tulonlähde kaupungille. Kaupungin asukkaista noin 15 prosenttia on syntynyt Australian ulkopuolella.
Ilmasto
Vuoden lämpimintä aikaa on tammikuu, jolloin keskimääräinen ylin lämpötila on lähes 30 °C. Viileintä on kesäkuusta syyskuuhun, jolloin keskimääräinen alin jää viiden asteen alapuolelle. Sadetta saadaan ympäri vuoden, eniten heinäkuussa.
Urheilu
Bendigon stadion on Keski-Victorian suurimpia urheilutapahtumien järjestämispaikkoja. Sen katsomoon mahtuu 4000 katsojaa. Stadion on kahden koripallojoukkueen ja yhden lentopallojoukkueen kotisali.
Aleksei Žamnov
Aleksei Jurjevitš Žamnov (, s. 1. lokakuuta 1970 Moskova, Venäjän SFNT, Neuvostoliitto) on venäläinen entinen jääkiekkoilija. Pelipaikaltaan hän oli keskushyökkääjä.
Robert Kane (filosofi)
Robert Kane (s. 1938) on yhdysvaltalainen filosofi, joka toimii Texasin yliopiston (Austin) filosofian professorina. Hän on käsitellyt ennen kaikkea mielenfilosofiaa, teonfilosofiaa, etiikkaa, arvoteoriaa ja uskonnonfilosofiaa, ja kirjoittanut erityisesti vapaasta tahdosta.
Piers Dixon
Piers John Shirley Dixon (29. joulukuuta 1928 – 24. maaliskuuta 2017 ) oli brittiläinen konservatiivipuolueen poliitikko. Hän opiskeli Eton Collegessa, Cambridgen yliopistossa ja Harvard Business Schoolissa.
Dixon istui vuosina 1970–1974 Yhdistyneen kuningaskunnan parlamentin jäsenenä Trurosta. Hänen ensimmäinen vaimonsa oli kuvanveistäjä Edwina Sandys.
Ali Mubarak
Ali Paša Mubarak (1823 – 14. marraskuuta 1893) oli egyptiläinen poliitikko ja virkamies. Mubarak tuli erityisen tunnetuksi nykyaikaisen egyptiläisen koulutusjärjestelmän perustajana.
Elämäkerta
Ali Mubarak syntyi vuonna 1823 Birinbalissa Egyptin Daqahliyyan maakunnassa. Nuoruudessaan Mubarak oli päätyä nuorisorikolliseksi, mutta lopulta hänen onnistui kuitenkin päästä opiskelemaan Muhammad Alin vasta hiljattain perustamiin nykyaikaisiin kouluihin. Vuonna 1844 hänet lähetettiin Ranskaan osana Mission égyptienne -lähetystöä. Ranskassa Mubarak sai upseeri- ja ja pioneerikoulutuksen. Palattuaan Egyptiin Mubarak työskenteli khediivi Abbas I:n hallinnon sotaministeriössä ja al-Mafruzan sotilasopiston johdossa. Krimin sodanaikana Mubarak oli eri tehtävissä Osmanien valtakunnassa. Mubarak joutui kuitenkin epäsuosioon Abbas I:n seuraajan Saidin kaudella ja hän erosi.
Mubarak palasi valtion tehtäviin Saidin seuraaja Ismailin kaudella. Hän toimi useissa eri ministerin tehtävissä ja muissa virka-asemissa. Mubarak tuli tunnetuksi etenkin Egyptin nykyaikaisen koululaitoksen perustajana. Osaltaan Mubarakin vaikutuksesta Egyptiin alkoi syntyä koulutettu arabiankielinen keskiluokka, joka alkoi omaksua esimerkiksi uusia poliittisia aatteita. Mubarakin alaisuudessa alettiin esimerkiksi painaa uusia oppikirjoja ja perustettiin uusi Dar al-Ulumin yliopisto. Koulutuksen ohella Mubarak valvoi esimerkiksi uusien rautateiden ja kastelujärjestelmien rakennuttamista. Toisaalta Mubarak raivasi tietä urallaan häikäilemättömästi. Mubarakin vaikutusta oli esimerkiksi kuuluisan egyptiläisen intellektuellin Rifa'a al-Tahtawin karkotus Sudaniin. Mubarak alkoi jäädä taas epäsuosioon. Hänen viimeinen kautensa Egyptin opetusministerinä alkoi Rijad Pašan hallituksessa vuonna 1888 ja päättyi hänen eroonsa brittien painostuksesta vuonna 1891. Mubarak kuoli Kairossa 14. marraskuuta 1893.
Teokset
Mubarakin tunnetuin teos on vuonna 1886 julkaistu 20-osainen Khiṭāṭ at-tawfīqīyah al-jadīdah. Teos oli tarkoitettu nykyaikaiseksi vastineeksi al-Makrizin teokselle Khitat. Teoksessa esitellään esimerkiksi Kairoa, Aleksandriaa ja muuta Egyptiä, sekä eri tunnettuja henkilöitä elämäkertoineen. Mubarak julkaisi myös muita esimerkiksi koulutusta käsitteleviä kirjoja.
Sloveeninkielinen Wikipedia
thumb|220px|Sloveniankielisen Wikipedian logo.
Sloveeninkielinen Wikipedia on Wikipedian sloveeninkielinen versio. Se on ollut toiminnassa maaliskuussa 2002 lähtien ja helmikuussa 2007 se rikkoi yli 40 000 artikkelin rajan. 18. heinäkuuta 2007 se rikkoi yli 50 000 artikkelin rajan. Tuoreimpien tietojen mukaan artikkeleita on yli.
SMS Elsass
SMS Elsass oli Saksan keisarikunnan laivaston Braunschweig-luokan taistelulaiva, joka palveli ensimmäisessä maailmansodassa sekä sen jälkeen Reichsmarinessa. Alus romutettiin 1936.
Joutsenet (Jussi Mäntysen veistos, Tampere)
Joutsenet on suomalaisen kuvanveistäjä Jussi Mäntysen suunnittelema, Tampereen Tammerkosken kaupunginosassa Kirjastonpuistossa sijaitseva veistos, joka kuvaa kahta ylöspäin kurottautuvaa joutsenta. Veistos on valettu pronssiin ja sen korkeus graniittijalustoineen on 250 senttimetriä. Veistoksesta on tehty kaikkiaan kolme valosta – vuosina 1936, 1938 ja 1963. Tampereen valos on vuodelta 1938; valokset vuosilta 1936 ja 1963 sijaitsevat Turussa.
SMS Elsass
Valmistus
Alus tilattiin Schichaulta Danzigista osana vuoden 1900 laivastolain hankintoja ja sen köli laskettiin 1901. Alus laskettiin vesille 26. toukokuuta 1903 ja se valmistui 29. marraskuuta 1904.
Joutsenet (Jussi Mäntysen veistos, Tampere)
Jussi Mäntystä pidetään tunnetuimpana suomalaisena eläinveistosten tekijänä. Hän perehtyi eläinten ulkoisiin ominaisuuksiin työskennellessään Helsingin yliopiston eläinmuseossa yhteensä liki 30 vuotta aluksi preparaattorin apulaisena ja myöhemmin konservaattorina. Mäntysen kuvaamat eläimet esiintyvät lajityypillisissä asennoissa ja veistokset kuvastavat myös eläinten liikettä ja luonnetta jäntevän pelkistetysti. Mäntynen sai Joutsenet-veistoksellaan Grand Prix'n Pariisin maailmannäyttelyssä vuonna 1937. Veistoksen ensimmäinen valu on vuodelta 1936 ja se päätyi Turun vanhalle hautausmaalle Arvo ja Irja Ketosen hautamuistomerkiksi.
SMS Elsass
Palvelus
Ensimmäisessä maailmansodassa alus kuului laivaston 4. laivueeseen, joka palveli Itämerellä vuonna 1915. Miehistö vajeen takia laivue siirrettiin satamapalvelukseen ja sen henkilöstö sijoitettiin muille aluksille. Sodan päätyttyä alus jatkoi palvelustaan Reichsmarinessa, kunnes se poistettiin alusluettelosta 31. maaliskuuta 1931.
Joutsenet (Jussi Mäntysen veistos, Tampere)
Tampereen kaupunki hankki patsaasta vuonna 1938 tehdyn valoksen, ja se paljastettiin samana vuonna Tammerkosken rannalle Kirjastonpuistoon. Kaupunki jakoi patsaasta teetettyjä pienikokoisia kopioita palkintona muun muassa merkittävistä yhteiskunnallisista ansioista. Pienoispatsaita teetettiin yhteensä 42 kappaletta ja niitä jaettiin vuosina 1959–1993.
Jussi Mäntynen ja hänen vaimonsa Aune Mäntynen teettivät patsaasta kolmannen valoksen vuonna 1963, he olivat suunnitelleet siitä itselleen hautamuistomerkkiä. Myöhemmin he tulivat kuitenkin siihen tulokseen, että veistos olisi helpommin ihmisten nähtävillä jossain puistossa ja lahjoittivat patsaan Turun kaupungille, joka pystytti sen Tuomiokirkonpuistoon vuonna 1970. Tämä valos tunnetaan nimellä Ylös pyhään pyörryttävään korkeuteen.
Juan José Arreola
Juan José Arreola (21. syyskuuta 1918 Zapotlán, Meksiko – 3. joulukuuta 2001) oli meksikolainen kirjailija.
Arreolan teokset ovat yhteiskuntakriittisiä. Hän käsittelee niissä aikansa ihmisten elämäntuskaa ja meksikolaista arkea mustan huumorin keinoin.
Suomennettu tuotanto
Arreolan eläintarinoita sisältyy antologiaan Kolmas maailma: uutta proosaa espanjankielisestä Amerikasta, toim. ja suom. Matti Rossi, Helsinki: Tammi 1966.
Helge Heinonen
Helge William Heinonen (14. syyskuuta 1922 Nastola – 21. lokakuuta 2012 Vääksy) oli suomalainen lehtikuvaaja. Hän työskenteli kaksi vuosikymmentä (1963–1984) Apu-lehden valokuvaajana. Heinonen voitti 1960-luvulla kolmesti Vuoden lehtikuva -kilpailun ja sai kansainvälisen ARPS-arvon 1956, AFIAP-arvon 1961 ja EFIAP-arvon 1962.
Nastolassa syntynyt Helge Heinonen kävi koulunsa Helsingissä. Haavoituttuaan jatkosodan loppuvaiheissa hän kouluttautui kirjapainoalan kemigrafiksi eli tuolloisten kuvalaattojen valmistajaksi, minkä myötä valokuvaus alkoi kiinnostaa häntä. Hän opiskeli valokuvausta Wetzlarin Leica-koulussa ja oli koko ikänsä Leica-kinofilmikameran käyttäjä.
Vuonna 1961 Heinonen julkaisi valokuvateoksen Kotka, suomalainen satamakaupunki.
Arvo Ukkola
Lapsuus ja nuoruus
Arvo Ukkola syntyi Hjalmar Viktor Ukkolan ja Alma Josefintytär Dufvan viidentenä poikana. Lapsuutensa ja nuoruutensa hän asui Karhulassa, jossa hän varttui nuorimpana leskiäidin viidestä pojasta. Täytettyään 18 hän joutui vuonna 1939 suoraan armeijasta sotaan. Arvo Ukkola palveli niin talvi- kuin jatkosodassakin viestimiehenä muun muassa Syvärillä, Karhumäessä ja Aunuksessa. Hän esiintyi sodan aikaan muutaman kerran myös Aunuksen radiossa asemiesilloissa.
Musiikillinen tausta
Arvo Ukkola oli itseopiskellut muusikko ja laulaja lukuun ottamatta laulutunteja, joita hän otti Helsingissä ennen sotaa. Hänen isänsä oli ollut lahjakas kyläpelimanni. Arvo Ukkolan musiikillinen lahjakkuus huomattiin jo hänen ollessaan alakoulussa. Kymin kunta olisi halunnut kouluttaa hänestä kanttorin, mutta leskiäiti ei halunnut ottaa vastaan "kunnan avustusta", vaan halusi itse kouluttaa poikansa ammattiin.
Perhe
Arvo Ukkola avioitui heti sodan jälkeen vuonna 1945 Katri Kyllikki Ukkolan (o.s. Haatainen, 1923–2005) kanssa Karhulassa. Avioliitossa syntyi neljä lasta (Arja Kyllikki s.-45, Aila Tuulikki s.-46, Ari Olavi s.-53 ja Anne Katriina s.-56). Karhulan Sampolassa pidettiin suuret häät, joissa esiintyi orkesteri Scala. Tässä orkesterissa Arvo Ukkola oli toiminut rumpalina jo välirauhan aikana.
Arvo Ukkolan yhtye
Vuonna 1948 perhe muutti Varkauteen. Arvo oli ammattikoulun käynyt sorvaaja ja aikoi A.Ahlströmille töihin, mutta musiikki vei miehen mennessään. Hän perusti vuonna 1948 Arvo Ukkolan yhtyeen, jossa soittivat Esa Pakarinen haitari, Erkki Loiva klarinetti ja Pia Grönlund piano. Esa Pakarisen valloitettua suomalaisten sydämet Pekka Puupäänä Arvo Ukkolan yhtye sai uuden kokoonpanon, jossa soittivat Onni Bovellan trumpetti, Valto Nikulainen haitari, Jarmo "Jarkka" Selin basso ja Pauli "Pami" Immonen rummut. Arvo soitti kaikissa kokoonpanoissa kitaraa sekä toimi solistina. Viimeisin ja pitkäaikaisin kokoonpano, jolla yhtye esiintyi viimeiset kymmenen vuotta ennen Arvon kuolemaan johtanutta sairastumista, oli Ossi Määttänen basso, Seppo Taavila rummut, Mauno Koponen haitari, Onni Bovellan trumpetti ja Arvo Ukkola kitara sekä laulu. Aluksi yhtye soitti Varkauden klubeilla ja kerhoilla sekä tanssilavoilla ja seurojen taloilla kauppalan lähiympäristössä. 1950- ja 1960-luvuilla tieolosuhteet olivat varsin huonot. Orkesteri liikkui junalla, ja esiintymispaikkakunnat valittiin sen mukaan. Tyypillisiä esiintymispaikkoja olivat Sulkava, Puumala, Juva, Joroinen, Heinävesi, Vihtari, Sarvikumpu, Viinijärvi ja Ylämylly, joissa oli paljon yleisöä ja hyvin suositut tanssipaikat. Tieyhteyksien parannuttua autonkuljettajat kuljettivat yhtyettä tanssipaikalta toiselle.
Levytykset
Arvo Ukkolan salanimi eli taiteilijanimi oli ”Olli Arto”, jolla hän levytti 14. lokakuuta 1948 (Levymerkki Sävel s 9006) kappaleen Tango pizzicato (sävellys Gösta Westerberg ja sanat Kullervo) sekä valssin Kuutamoillan sävel (sävel ja sanat Martti Piha). Omalla nimellään hän levytti 4. maaliskuuta 1952 (Levymerkki Triola t 4046) jenkan Karkausvuosi (sävellys Kaarlo Valkama ja sanat Eino Kettunen) sekä Esa Pakarisen säveltämän ja Reino Helismaan sanoittaman tangon Hymyilit silmin niin kirkkain, jonka Arvo Ukkola levytti ensimmäisenä. Sittemmin kappaleen ovat levyttäneet muun muassa Kalevi Nyman ja Esko Rahkonen.
Lähteet
http://aanitearkisto.fi/firs2/nimi.php?Id=Ukkola+Arvo
Miasma Magazine
Miasma Magazine on metallimusiikkiin ja muihin kulttuurin ääri-ilmiöihin keskittynyt aikakauslehti, jota on julkaistu säännöllisesti kesästä 2004 lähtien. Lehti aloitti Muhoksella fanzinenä jo 1990-luvun alkupuolella. Miasma ilmestyi paperilehtenä neljä kertaa vuodessa noin 80-sivuisena. Lehden kotipaikka on Oulu, mutta toimittajakunta on jakaantunut ympäri maata.
Kuuloharha
Kuuloharha on kuuloaistiin liittyvä aistiharha, jossa kuulija joko havaitsee ärsykkeitä, joita ei oikeasti ole olemassa tai tulkitsee niitä epätäydellisesti. Niiden tutkiminen on osa psykoakustiikkaa.
Kuuloharhailmiöitä käytetään hyväksi esimerkiksi häviöllisessä äänenpakkauksessa, jossa digitaalinen äänidata pyritään tiettyä algoritmia käyttäen pakkaamaan pieneen tilaan siten, että se kuulostaa mahdollisimman tarkasti alkuperäiseltä äänitteeltä. Tämä tapahtuu poistamalla ne osat äänestä, joita ihmisen kuulon on vaikea havaita. Näitä ovat esimerkiksi hyvin korkeat taajuudet ja voimakkaampien osuuksien alle peittyvät äänet.
Miasma Magazine
Lehden kotisivut toimivat myös verkkolehtenä, jolta löytyy uutisia, haastatteluja, raportteja ja arvioita metallimusiikista. Lehti myös osallistuu kotikaupungissaan metallikeikkojen järjestämiseen yhteistyössä live-klubi Nuclear Nightclubin kanssa.
Kuuloharha
Tällaisten säännönmukaisten harhojen lisäksi kuuloharhoina voidaan pitää myös erilaisia hallusinaatioita.
Kuuloharhoja
Kuuloharhoja ovat esimerkiksi:
Piri (soitin)
160px|pienoiskuva|Piri
Piri (, hanja 觱篥) on korealainen kaksoisruokolehdykkäsoitin. Oboen kaltainen piri valmistetaan bambusta, ja siinä on seitsemän sormireikää etupuolella ja yksi takapuolella. Pirin kaltaisia soittimia tunnetaan jo yhdistyneen Sillan kaudelta ensimmäiseltä vuosituhannelta.
Piri-puhaltimia on kolmenlaisia. Sylinterin muotoinen, äänekäs hyang-piri (향피리, hanja 鄕觱篥, ’korealainen piri’) on niistä suurin. Sitä käytetään hovimusiikissa, kansanmusiikissa ja šamanistisessa musiikissa. Hieman kartiomainen dang-piri (당피리, hanja 唐觱篥, ’kiinalainen piri’) tuottaa vielä terävämmän äänen, ja sitä käytetään nimensä mukaisesti dangak-musiikin esittämiseen. Pehmeämpiääninen se-piri (세피리, hanja 細觱篥, ’pieni piri’) on hyang-piriä pienempi soitin, jota suositaan gagok-laulujen säestyksessä.
Jagiantenni
Jagiantenni on suunta-antenni, joka on yleinen esimerkiksi television antennina. Siinä on suoraan runkoon asennettu poikittaisia tankoja. Yksi tangoista on varsinainen säteilijä, säteilijän takana on heijastaja, ja säteilijän edessä yksi tai useampia suuntaajia.
Antennityypin keksi 1926 Shintaro Uda Japanin keisarillisessa Tohokun yliopistossa yhteistyössä Hidetsugu Yagin kanssa. Koska Hidetsugu Yagi julkaisi antennista englanninkielisen artikkelin 1928, antennityyppi tuli tunnetuksi Yagi-antennina.
Hyvän antennivahvistuksensa ja suuntaavuutensa vuoksi jagiantennia käytettiin toisen maailmansodan aikana tutkien ensimmäisinä antennityyppeinä. Niitä laitettiin useita rinnakkain ja päällekkäin tutkapaneelin muodostamiseksi. Paneelia käännettiin kiinteälle alustalle tai ajoneuvolle asennettuna. Toinen tutkaan liittyvä antennisovellus olivat saksalaiset yöhävittäjät, jotka tarvitsivat tarkan tutkasuunnan brittiläisten pommikoneiden löytämiseksi pimeässä. Jagiantenneja käytettiin tutkalaitteissa vielä 1950-luvullakin.
Jagiantenni on suuntaavuutensa ja suuren antennivahvistuksensa vuoksi suosittu myös radioamatöörikäytössä. Suurilla jagiantenneilla hoidetaan myös esimerkiksi suurlähetystöjen varmentavia yhteyksiä asemamaista kotimaihin. Pitkälle kulkevia pidempiä radioaaltoja käytettäessä jagiantennien tarvittava koko kasvaa kuitenkin merkittävästi, jolloin siitä tulee melko kallis ja lisäksi säälle, esimerkiksi tuulelle ja pakkaselle, altis järjestelmä. Pitkähköjä jagiantennein toteutettuja radioyhteyksiä ovat korvanneet paljolti satelliittiyhteydet.
Lisätietoa kuvista
Brittien sotasaaliiksi joutuneessa Bf 110G-4-yöhävittäjässä on nähtävissä kahden yöhävittäjätutkan, Telefunken FuG 202 sekä FuG 220 -tutka-antennit. FuG 202-tutkan taajuus oli 490 MHz, lähetysteho 1,5 kW ja tutkan toimisäde 0,2–3,5 km. Antenni on pieni "paistihaarukka" koneen nokassa. Sen ympärillä on uudemman FuG 220 "Lichtenstein SN-2" -tutkan neljä suurempaa "peuransarvi"-antennia. FuG 220 -tutkan taajuus oli 73 MHz, 82 MHz tai 91 MHz, teho 2,5 kW sekä toimisäde 0,3–4 km
Gee Jon
Gee Jon (k. 8. helmikuuta 1924) oli yhdysvaltainkiinalainen rikollinen, josta tuli maan ensimmäinen kaasukammiossa teloitettu henkilö.
Gee Jon syntyi Kiinassa ja vietti suurimman osan elämästään San Franciscon Chinatownissa. Hän sai kuolemantuomion Tom Quong Keen surmasta Nevadassa 27. elokuuta 1921. Rikostoveri Hughie Sing sai elinkautisen vankeusrangaistuksen.
Gee Jon teloitettiin nevadalaisessa vankilassa. Hän oli kuollessaan 29-vuotias.
Bokseri (täsmennyssivu)
Bokseri tai bokserit voi tarkoittaa muun muassa seuraavia asioita:
Siikainen
Siikainen on Suomen kunta, joka sijaitsee Satakunnan maakunnassa. Siikainen kuuluu Pohjois-Satakunnan seutukuntaan. Kunnassa asuu 0 ihmistä, ja sen pinta-ala on 0 km2, josta 0 km2 vesistöjä. Väestötiheys on 0 asukasta/km2. Siikaisten kunnanjohtaja on Heli Kaskiluoto.
Siikaisten vaakunan on suunnitellut Pentti Vakkamaa ja se on vahvistettu vuonna 1952.
Ministeri, olympiamitalisti Antti Kalliomäki (s. 1947), tangokuningatar Jaana Lammi (s. 1962) ja kirjailija Reijo Mäki (s. 1958) ovat syntyneet Siikaisissa.
Maantiede
Siikainen sijaitsee Satakunnan maakunnassa. Sen naapurikunnat ovat Isojoki, Kankaanpää, Merikarvia, Pomarkku ja Pori. Edellisten lisäksi naapurikuntiin kuului vuoteen 2020 saakka Honkajoki, joka liitettiin Kankaanpäähän. Siikainen on väkiluvultaan Satakunnan maakunnan pienin kunta.
Kunnassa on kaikkiaan 51 järveä. Suurimmat niistä ovat Isojärvi, Siikaisjärvi ja Valkjärvi.
Siikaisten Natura-kohteita ovat Matovuori, joka on Satakunnan arvokkaimpia kallioalueita, Siikaisten laitumet, joilla pidetään lehmiä ja nuorta karjaa, Niemijärven-Itäjärven lintujärvikompleksi sekä laaja ja erämainen keidassoiden kokonaisuus Haapakeidas.
Kyliä
Haapakoski, Hirvijärvi, Keskukylä, Leppijärvi, Leväsjoki, Nauriskoski, Osara, Otamo, Petkele, Pyntäinen, Saarikoski, Sammi, Siikainen, Uusi-Samminmaja, Vanha-Samminmaja, Vuorijärvi. (Haapakoski ja Nauriskoski ovat nykyään osa Leväsjokea ja Keskukylä kuuluu lähinnä Hirvijärven kylään. Uusi- ja Vanha-Samminmaja ja Osara kuuluvat Sammin kylään.)
Taajamat
Vuoden 2017 lopussa Siikaisissa oli 1 476 asukasta, joista 423 asui taajamassa, 1 037 haja-asutusalueilla ja 16:n asuinpaikat eivät olleet tiedossa. Siikaisten taajama-aste on 29,0 %. Kunnassa on vain yksi taajama, Siikaisten kirkonkylä. pienoiskuva|oikea|250px|Siikaisten kirkonkylä.
Kristinusko
Vuoden 2018 aluejaon mukaan Siikaisissa on seuraavat Suomen evankelis-luterilaisen kirkon seurakunnat: thumb|Traktorien mäkivetokilpailu Siikaisten Sammissa 2016. Siikaisten seurakunta yhdistyi vuoden 2023 alussa osaksi Kankaanpään seurakuntaa.
Itsenäisenä helluntaiseurakuntana Siikaisissa toimii Siikaisten helluntaiseurakunta.
Suomen ortodoksisen kirkon seurakunnista Siikaisten alueella toimii Tampereen ortodoksinen seurakunta.
Muut
Kunnassa sijaitsee myös buddhalainen retriittikeskus Samje, jossa on nähtävillä myös tiibetiläistä taidetta. Maailman pohjoisin ja Suomen ainoa stupa sijaitsee Siikaisissa.
Historia
Siikaisten seurakunta jakaantui omaksi seurakunnaksi Merikarvian seurakunnasta vuonna 1771. Kylistä Uusi- ja Vanha-Samminmaja ovat aiemmin kuuluneet Kankaanpään kuntaan ja sitä ennen Suur-Ikaalisiin. Uusi-Samminmaja liitettiin Siikaisten seurakuntaan 1904.
Siikaisten vanha kirkko paloi vuonna 1887 ja uusgoottilaista tyyliä edustava nykyinen kirkko on rakennettu 1889.
Pohjois-Satakunnan alueelle suunniteltiin vuonna 2014 suurta kuuden kunnan kuntaliitosta, mutta Siikainen vetäytyi hankkeesta yhdessä Jämijärven, Karvian ja Pomarkun kanssa. Kuntaliitoksesta jäivät keskustelemaan Kankaanpää ja Honkajoki.
Hallinto
Siikaisten kunnanjohtajana on vuodesta 2022 alkaen toiminut Heli Kaskiluoto.
Kunnanvaltuustossa on 17 paikkaa, joista kahdeksan on keskustan, neljä SDP:n, neljä Perussuomalaiset sekä yksi Kristillisdemokraattien hallussa kaudella 2021–2025.
Talous
Vuonna 2015 kunnassa oli 391 työpaikkaa. Niistä 23 % oli alkutuotannossa (maa-, metsä- ja kalataloudessa), 38 % palveluissa ja 36 % jalostuksessa. Palveluiden osuus oli selvästi pienempi kuin koko maassa (75 %).
Vuonna 2016 eniten yhteisöveroa maksaneet yritykset olivat muovipusseja ja -kalvoja valmistava Sauplast, Lankosken sähkö ja havupuu-uutetta valmistava Ravintorengas.
Väestönkehitys
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Palvelut
Siikaisten ainoa koulu on nykyisin Siikaisten yhtenäiskoulu, jossa on noin 130 oppilasta luokilla 1-9. Leväsjoen kyläkoulu lakkautettiin vuonna 2012 pitkien kiistojen jälkeen. Kunnan muut kyläkoulut, eli Sammin, Hirvijärven ja Otamon kyläkoulut, lakkautettiin jo vuonna 2005.
Catalão
Catalão on kaupunki Goiásin osavaltiossa Kaakkois-Brasiliassa. Kaupungin asukasluku oli 86 647 vuonna 2010.
Siikainen
Palvelut
Sote-palveluita tarjoaa Siikaisten peruspalvelukeskus, joka on osa Pohjois-Satakunnan peruspalvelukuntayhtymää.
Eteläpäässä, 2 km keskustasta, on matkailukeskus. Siellä on vuokrattavia mökkejä ja caravan-alue, luontoliikuntamahdollisuuksia ja mini- ja frisbee-golfradat.
Ruokakulttuuri
Siikaisten pitäjäruoiksi nimettiin 1980-luvulla suolalohkot ja vesivelli, höystöperunat ja verileipä sekä raastetusta perunasta tehty riivinpannukakku.
Zaccanopoli
Zaccanopoli on kunta Etelä-Italiassa, Calabrian alueella, Vibo Valentian maakunnassa. Kunta sijaitsee Tyrrhenanmeren rannikon tuntumassa Vibo Valentiasta parikymmentä kilometriä länteen. Zaccanopolissa on runsaat 700 asukasta.
Johannes Ilmari Auerbach
Johannes (Jean, Joannès) Ilmari Auerbach, käytti Ranskassa asuessaan nimeä Jean Ilmari tai Joannès Ilmari ja Englannissa nimeä John Ivor Allenby (24. toukokuuta 1899 Breslau, Saksan keisarikunta – 7. helmikuuta 1950 Oxford, Iso-Britannia) oli saksalainen kuvanveistäjä ja taidemaalari.
Auerbachin vanhemmat olivat pianisti Max Auerbach (1872–1965) ja opettaja Käthe Auerbach (1871–1940). Perhe oli kääntynyt juutalaisuudesta kristinuskoon 1898. Hänen setänsä oli professori ja fyysikko Felix Auerbach. Hän sai toisen nimensä Ilmari kasteessa kastekumminsa, suomalaisen professori Ilmari Krohnin mukaan. Hän käytti Ilmari-nimeä myös sukunimenään jonkin aikaa 1920-luvulla ja hänen molemmat poikansa saivat saman nimen.